**แผนบริหารจัดการความเสี่ยงการทุจริต**

**ของสถานีตำรวจภูธรพนม ภ.จว.สุราษฎร์ธานี**

**ส่วนที่ ๑ บทนำ**

ปัจจุบันการดำเนินงานขององค์กรต้องเผชิญกับสภาพความไม่แน่นอนทั้งปัจจัยภายในและปัจจัย ภายนอกองค์กร ซึ่งก่อให้เกิดเหตุการณ์ที่เป็นความเสี่ยงโดยความเสี่ยงจะส่งผลกระทบในเชิงลบ การบริหารความเสี่ยงเป็นเครื่องมือทางกลยุทธ์ที่สำคัญตามหลักการกำกับดูแลกิจการที่ดีที่ช่วยในการบริหารงาน และการ ตัดสินใจด้านต่างๆ เช่น การวางแผน การกำหนดกลยุทธ์ การติดตามควบคุมและวัดผลการปฏิบัติงาน ตลอดจนการใช้ทรัพยากรต่างๆ อย่างเหมาะสม มีประสิทธิภาพมากขึ้น และลดการสูญเสียและโอกาสที่จะทำให้เกิด ความเสียหายแก่องค์กร

ภายใต้สภาวะการดำเนินงานขององค์การย่อมมีความเสี่ยง ซึ่งเป็นความไม่แน่นอนที่อาจจะส่งผล กระทบต่อ การดำเนินงานหรือเป้าหมายขององค์กรจึงมีความจำเป็นต้องจัดการความเสี่ยงอย่างเป็นระบบ โดยระบุความเสี่ยงว่ามี ปัจจัยใดบ้างที่กระทบค่อการดำเนินงานหรือเป้าหมายขององค์กร วิเคราะห์ความเสี่ยง จากผลกระทบและโอกาสที่ เกิดขึ้นจัดลำดับความสำคัญของความเสี่ยงกำหนดแนวทางในการจัดการความเสี่ยง และต้องคำนึงถึงความคุ้มค่าในการจัดการความเสี่ยงอย่างเหมาะสม

การนำเครื่องมือประเมินความเสี่ยงมาใช้ในองค์กรจะช่วยเป็นหลักประกันในระดับหนึ่งได้ว่าการ ดำเนินการ ขององค์กรจะมีการทุจริต หรือในกรณีพบการทุจริตที่ไม่คาดคิด โอกาสที่จะประสบกับปัญหาน้อยว่า องค์กรอื่น หรือหากเกิดความเสียหายเกิดขึ้นก็จะเป็นการเกิดความเสียหายน้อยกว่าองค์กรที่ไม่มีการนำเครื่องมือ การประเมิน ความเสี่ยงการทุจริตมาใช้เพราะได้มีการเตรียมการป้องกันการทุจริตล่วงหน้าไว้โดยให้เป็นส่วนหนึ่ง ของการปฏิบัติงาน ประจำและประกอบกับ สำนักงาน ป.ป.ช. ได้นำเกณฑ์การประเมินคุณธรรมและความโปร่งใส ในการดำเนินงานของ หน่วยงานภาครัฐโดยให้หน่วยงานภาครัฐประเมินความเสี่ยงการทุจริตมาใช้เป็นเกณฑ์การ ประเมินการดำเนินงานของ ส่วนราชการ เพื่อยกระดับการดำเนินงานให้มีความโปร่งใสและลดปัญหาการทุจริต ประพฤติมิชอบ

สถานีตำรวจภูธรพนม จึงได้จัดทำการประเมินความเสี่ยงของการดำเนินงานหรือการ ปฏิบัติหน้าที่ ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตัวกับผลประโยชน์ ส่วนรวม ของหน่วยงาน ประจำปีงบประมาณ พ.ศ.2566 ขึ้น สำหรับใช้เป็นแนวทางในการบริหารปัจจัยและ ควบคุมกิจกรรมรวมทั้งกระบวน การดำเนินการต่างๆ เพื่อลดมูลเหตุของแต่ละโอกาสที่จะทำให้เกิดความเสียหาย ให้ระดับความเสี่ยง และ ผลกระทบที่จะเกิดขึ้นในอนาตคอยู่ในระดับที่สามารถยอมรับประเมินควบคุม และ ตรวจสอบได้อย่างมีระบบ

**ส่วนที่ 2 การประเมินความเสี่ยงต่อการรับสินบน**

**การประเมินความเสี่ยงต่อการรับสินบน**

    พิจารณาจาก 2 ปัจจัย คือ โอกาสที่จะเกิด (Likelihood) พิจารณาความเป็นไปได้ที่จะเกิดเหตุการณ์ความเสี่ยงและผลกระทบ (Impact) การวัดความรุนแรงของความเสียหายที่จะเกิดขึ้นจากความเสี่ยงนั้น

**ศัพท์เฉพาะ คำนิยาม**

|  |  |
| --- | --- |
| **ศัพท์เฉพาะ** | **คำนิยาม** |
| ความเสี่ยงต่อการรับสินบน(Bribery Risk) | การดำเนินงานหรือการปฏิบัติหน้าที่ที่อาจก่อให้เกิดการรับสินบน ในอนาคต |
| ความเสี่ยง (Risk) | ความน่าจะเป็นที่จะเกิดเหตุการณ์บางอย่างซึ่งมีผลกระทบ ทำให้การดำเนินงาน ไม่บรรลุวัตถุประสงค์ที่กำหนดไว้หรือเบี่ยงเบนไปจาก ที่กำหนดไว้ ทั้งนี้ผลกระทบที่เกิดขึ้นอาจส่งผลในทางบวกหรือทางลบก็ได้  **ผลกระทบทางลบ เรียกว่า ความเสี่ยง**  **ผลกระทบทางบวก เรียกว่า โอกาส** |
| ความเสี่ยง/ปัญหา | ความเสี่ยง : เหตุการณ์ที่ยังไม่เกิด ต้องหามาตรการควบคุม  ปัญหา : เหตุการณ์ที่เกิดขึ้นแล้ว รู้อยู่แล้ว ต้องแก้ไขปัญหา เช่น การไม่มีความรู้หรือไม่มีความเข้าใจ คือ ปัญหา ไม่ใช่ความเสี่ยง เป็นต้น |
| ประเด็นความเสี่ยงการทุจริต | เป็นขั้นตอนในการค้นหาว่ามีรูปแบบความเสี่ยงการทุจริตอย่างไรบ้าง |
| โอกาส (Likelihood) | โอกาสหรือความเป็นไปได้ที่เหตุการณ์จะเกิดขึ้น |
| ผลกระทบ (Impact) | ผลกระทบจากเหตุการณ์ที่เกิดขึ้นทั้งที่เป็นตัวเงินหรือไม่เป็นตัวเงิน |
| ระดับความรุนแรงของความเสี่ยงต่อการรับสินบน (Risk Score) | คะแนนรวมที่แสดงให้เห็นถึงระดับความรุนแรงของความเสี่ยง การทุจริตที่เป็นผลจากการประเมินความเสี่ยงการทุจริต จาก 2 ปัจจัย คือ โอกาสเกิด (Likelihood) และผลกระทบ (Impact) |
| ผู้รับผิดชอบความเสี่ยงต่อ การรับสินบน (Risk Owner) | ผู้ปฏิบัติงานหรือรับผิดชอบกระบวนงานหรือโครงการ |

**เกณฑ์การประเมินความเสี่ยงต่อการรับสินบน**

**ตารางที่ 1  เกณฑ์โอกาสที่จะเกิด (Likelihood)**

|  |  |
| --- | --- |
| **โอกาสเกิดการทุจริต (Likelihood)** | |
| **5** | **เหตุการณ์อาจเกิดขึ้นได้สูงมาก แต่ไม่เกินร้อยละ (ร้อยละ 3)** |
| **4** | **เหตุการณ์ที่อาจเกิดได้สูง แต่ไม่เกินร้อยละ (ร้อยละ 2 )** |
| **3** | **เหตุการณ์ที่อาจเกิดขึ้นไม่เกิน (ร้อยละ 1 )** |
| **2** | **เหตุการณ์ที่อาจเกิดขึ้นไม่เกิน (ร้อยละ ๐.1 )** |
| **1** | **เหตุการณ์ไม่น่ามีโอกาสเกิดขึ้น (ไม่เกิดขึ้นเลย)** |

**ตารางที่ 2 เกณฑ์ผลกระทบ (Impact)**

|  |  |
| --- | --- |
| **ระดับความรุนแรงของผลกระทบ (Impact)** | |
| **5** | **กระทบต่องบประมาณและความเชื่อมั่นของสังคมระดับสูงมาก** |
| **4** | **กระทบต่องบประมาณและความเชื่อมั่นของสังคมระดับสูง** |
| **3** | **กระทบต่องบประมาณและความเชื่อมั่นของสังคมระดับปานกลาง** |
| **2** | **กระทบต่องบประมาณและความเชื่อมั่นของสังคมระดับต่ำ** |
| **1** | **กระทบต่องบประมาณและความเชื่อมั่นของสังคมระดับต่ำมาก** |

**ตารางที่ 3 ระดับความเสี่ยงการทุจริต**

|  |  |  |  |  |  |
| --- | --- | --- | --- | --- | --- |
| **Risk Score** | | | | | |
| **โอกาสเกิด** | **ผลกระทบ** | | | | |
| **1** | **2** | **3** | **4** | **5** |
| **5** | **สูง** | **สูง** | **สูงมาก** | **สูงมาก** | **สูงมาก** |
| **4** | **ปานกลาง** | **สูง** | **สูง** | **สูงมาก** | **สูงมาก** |
| **3** | **ต่ำ** | **ปานกลาง** | **สูง** | **สูง** | **สูงมาก** |
| **2** | **ต่ำ** | **ต่ำ** | **ปานกลาง** | **สูง** | **สูงมาก** |
| **1** | **ต่ำ** | **ต่ำ** | **ปานกลาง** | **สูง** | **สูง** |

**การประเมินความเสี่ยงต่อการรับสินบนของสถานีตำรวจ**

**(1) งานอำนวยการ**

| **ลำดับที่** | **ขั้นตอนการปฏิบัติงาน** | **ประเด็นความเสี่ยงต่อการรับสินบน**  **(Bribery Risk)** | **Risk Score (L x I)** | | | |
| --- | --- | --- | --- | --- | --- | --- |
| Likelihood | Impact | Risk Score | ระดับความเสี่ยง |
| 1 | การระเมินเลื่อนขั้นเงินเดือน | การนำของขวัญหรือสิ่งของมาใหเพื่อจะได้ความดีความชอบ | 3 | 3 | 9 | สูง |
| 2 | การร้องเรียน | เรียกร้องสินบนจากผู้ถูกร้องเรียน เพื่อให้เรื่องร้องเรียนเงียบไป หรือพิจารณาช่วยเหลือผู้ถูกร้องเรียน | 3 | 3 | 9 | สูง |
| 3 | การจัดซื้อจัดจ้าง | มีการปกปิดข้อมูลเอื้อประโยชน์แก่ผู้ประกอบการ หรือรายงานตรวจรับเท็จ | 3 | 3 | 9 | สูง |
| 4 | การเบิกจ่ายเงินงบประมาณ | เอกสารหลักฐานไม่ถูกต้องตามความเป็นจริง | 3 | 3 | 9 | สูง |
| 5 | การขออนุญาติติดต่ออายุใบสำคัญประจำตัวคนต่างด้าว | มีการเรียกรับผลประโยชน์เพื่ออำนวยความสะดวกในการให้บริการ | 3 | 3 | 3 | สูง |

**(2) งานป้องกันปราบปราม**

| **ลำดับที่** | **ขั้นตอนการปฏิบัติงาน** | **ประเด็นความเสี่ยงต่อการรับสินบน**  **(Bribery Risk)** | **Risk Score (L x I)** | | | |
| --- | --- | --- | --- | --- | --- | --- |
| Likelihood | Impact | Risk Score | ระดับความเสี่ยง |
| 1 | การใช้อำนาจหน้าที่ในการป้องกันปราบปรามฯ | การเรียกรับผลประโยชน์ เพื่อแลกกับการไม่จับกุมดำเนินคดี หรือรับโทษน้อยลง | 3 | 4 | 12 | สูง |
| 2 | การออกตรวจค้น | การเรียกรับผลประโยชน์ เพื่อแลกกับการไม่จับกุมดำเนินคดี หรือรับโทษน้อยลง | 3 | 4 | 12 | สูง |
| 3 | ลงบันทึกจับกุม/นำส่งร้อยเวรสอบสวน | การเรียกรับผลประโยชน์ เพื่อแลกกับการไม่จับกุมดำเนินคดี หรือรับโทษน้อยลง | 3 | 4 | 12 | สูง |

**(3) งานจราจร**

| **ลำดับที่** | **ขั้นตอนการปฏิบัติงาน** | **ประเด็นความเสี่ยงต่อการรับสินบน**  **(Bribery Risk)** | **Risk Score (L x I)** | | | |
| --- | --- | --- | --- | --- | --- | --- |
| Likelihood | Impact | Risk Score | ระดับความเสี่ยง |
| 1 | พบผู้กระทำการฝ่าฝืนกฎหมายจราจร | ผู้กระทำความผิดรู้จัก กับเจ้าหน้าที่ตำรวจผู้ทำการจับกุม | 3 | 4 | 12 | สูง |
| 2 | การตั้งข้อกล่าวหา | ผู้กระทำความผิดขอเปลี่ยนข้อกล่าวหาจากหนักเป็นเบา-/เจ้าหน้าที่แจ้งข้อกล่าวหาไม่ตรงกับการกระทำความผิด | 3 | 4 | 12 | สูง |
| 3 | ออกใบสั่งจราจร | ขอติดสินบนแลกกับการไม่ออกใบสั่ง | 3 | 4 | 12 | สูง |

**(4) งานสืบสวน**

| **ลำดับที่** | **ขั้นตอนการปฏิบัติงาน** | **ประเด็นความเสี่ยงต่อการรับสินบน**  **(Bribery Risk)** | **Risk Score (L x I)** | | | |
| --- | --- | --- | --- | --- | --- | --- |
| Likelihood | Impact | Risk Score | ระดับความเสี่ยง |
| 1 | การจับกุมความผิดซึ่งหน้าและตามหมายจับฯ | มีการเรียกรับผลประโยชน์ เพื่อแลกกับการไม่จับกุมดำเนินคดี หรือทำให้รับโทษน้อยลง | 3 | 4 | 12 | สูง |
| 2 | ลงบันทึกจับกุม | เรียกรับทรัพย์สินหรือประโยชน์ไม่ให้ถูกจับดำเนินคดี | 3 | 4 | 12 | สูง |
| 3 | นำส่งพนักงานสอบสวน | มีการเรียกรับผลประโยชน์เพื่อแลกรับการไม่จับกุดดำเนินคดีหรือทำให้รับทาน้อยลง | 3 | 4 | 12 | สูง |

**(5) งานสอบสวน**

| **ลำดับที่** | **ขั้นตอนการปฏิบัติงาน** | **ประเด็นความเสี่ยงต่อการรับสินบน**  **(Bribery Risk)** | **Risk Score (L x I)** | | | |
| --- | --- | --- | --- | --- | --- | --- |
| Likelihood | Impact | Risk Score | ระดับความเสี่ยง |
| 1 | การทำสำนวน | มีการเรียกรับสินบน เพื่อบิดเบือนข้อเท็จจริง ช่วยเหลือผู้ต้องหา | 3 | 4 | 12 | สูง |
| 2 | ยื่นคำร้องขอปล่อยตัวชั่วคราวต่อ พนง. | มีการเรียกรับผลประโยชน์ เพื่ออำนวยความสะดวกในการให้บริการ | 3 | 4 | 12 | สูง |

**ส่วนที่ 3 แผนบริหารจัดการความเสี่ยงต่อการรับสินบน**

**ของสถานีตำรวจภูธรพนม**

ในการจัดทำแผนบริหารจัดการความเสี่ยงต่อการรับสินบน พิจารณาความเสี่ยง ต่อการรับสินบน ที่อยู่ในโชนสีแดง (Red Zone) ของทุกสายงานจะถูกเลือกมาทำแผนบริหารจัดการ ความเสี่ยงต่อการรับสินบน ส่วนลำดับความเสี่ยงที่อยู่ในโซนสีส้ม สีเหลือง จะถูกเลือกในลำดับต่อมา มาตรการควบคุมความเสี่ยงการทุจริตอาจมีหลากหลายวิธีการ หน่วยงานควรทำการคัดเลือกวิธีที่ดีที่สุด และประเมินความคุ้มค่าเหมาะสมกับระดับความเสี่ยงต่อการรับสินบนที่ได้จากการประเมินมาประกอบด้วย

การจัดทำแผนบริหารจัดการความเสี่ยงต่อการรับสินบน ให้นำมาตรการควบคุมความเสี่ยง ต่อการรับสินบนของกระบวนงานหรือโครงการที่ทำการประเมินของหน่วยงานที่มีอยู่ในปัจจุบัน (Key Controls in place) มาทำการประเมินว่ามีประสิทธิภาพอยู่ในระดับใด ดี พอใช้ หรืออ่อน (ดูคำอธิบายเพิ่มเติม) เพื่อพิจารณาจัดทำมาตรการควบคุมความเสี่ยงต่อการรับสินบนเพิ่มเติม (Further Actions to be Taken)

|  |  |
| --- | --- |
| **ระดับ** | **คำอธิบาย**  **การประเมินประสิทธิภาพมาตรการควบคุมความเสี่ยงต่อการรับสินบน ที่หน่วยงานมีในปัจจุบัน** |
| **ดี** | การควบคุมมีความ**เข้มแข็ง**และดำเนินไปได้อย่าง**เหมาะสม**ซึ่งช่วยให้**เกิดความมั่นใจ**ได้ในระดับที่สมเหตุสมผลว่าจะสามารถลดความเสี่ยงต่อการรับสินบนได้ |
| **พอใช้** | การควบคุมยัง**ขาดประสิทธิภาพ**ถึงแม้ว่าจะไม่ทำให้เกิดผลเสียหายจากความเสี่ยงอย่างมีนัยสำคัญแต่ก็**ควรมีการปรับปรุง**เพื่อให้มั่นใจว่าจะสามารถลดความเสี่ยงต่อการรับสินบนได้ |
| **อ่อน** | การควบคุม**ไม่ได้มาตรฐาน**ที่ยอมรับได้เนื่องจาก**มีความหละหลวมและไม่มีประสิทธิผล**การควบคุมไม่ทำให้มั่นใจอย่างสมเหตุสมผลว่าจะสามารถ ลดความเสี่ยงต่อการรับสินบนได้ |

**แผนบริหารจัดการความเสี่ยงต่อการรับสินบน  
ของสถานีตำรวจภูธรพนม จังหวัดสุราษฎร์ธานี ประจำปีงบประมาณ พ.ศ.2567**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **งาน** | **ขั้นตอนการปฏิบัติงาน** | **ประเด็นความเสี่ยง**  **ต่อการรับสินบน** | **Risk Score** | **รายละเอียด**  **มาตรการควบคุม**  **ความเสี่ยง**  **ต่อการรับสินบน** | **วิธี**  **ดำเนินการ** | **ระยะเวลา** | **ผู้รับผิดชอบ** |
|
| **1** | **อำนวยการ** | จัดทำและประกาศแผนการจัดซื้อวัสดุสำนักงาน | ตรวจรับวัสดุที่จัดซื้อไม่ครบตามจำนวน หรือไม่เป็นไปตามสัญญาแลกกับเงินหรือผลประโยชน์ที่ผู้ประกอบการเสนอให้ | สูงมาก (10) | 1.ห้ามมิให้คณะกรรมการพิจารณาผล หรือกรรมการจัดซื้อวัสดุเป็นกรรมการตรวจรับวัสดุ  2.คณะกรรมการตรวจรับไม่น้อยกว่า 3 คน พร้อมลงชื่อในเอกสารการตรวจด้วยตนเองทุกครั้ง  3.บันทึก Video เพื่อเป็นหลักฐานในการตรวจรับวัสดุสำนักงานทุกครั้ง | 1.กำหนดให้ตรวจรับวัสดุ ณ ที่ทำการสถานีตำรวจบริเวณที่มีกล้องวงจรปิดเท่านั้น  2.การตรวจรับวัสดุทุกครั้งต้องมีกรรมการตรวจรับ ลงชื่อในการตรวจรับไม่น้อยกว่า 3 คน  3.นำหลักฐานการตรวจสอบ เช่น รายงานการตรวจสอบ และบันทึก Video เพื่อเป็นหลักฐาน ผ่านระบบ CRIMES  4.จัดให้มีช่องทางร้องเรียนเพื่อเป็นข้อมูลในการตรวจสอบข้อเท็จจริงในการทุจริต | ตลอดปีงบประมาณ | สว.อก.สภ.พนม |
| **2** | **ป้องกันปราบปราม** | รอง ผกก.ป.ฯ./ สวป.ฯ รายงานผลการปิดสถานบริการตามเวลาที่กฎหมายกำหนด | กำหนดคุณลักษณะเฉพาะเพื่อเอื้อประโยชน์แก่ผู้ประกอบการบางรายที่ทำการตกลงกันไว้และกับเงินหรือผลประโยชน์ที่ผู้ประกอบการเสนอให้ | สูงมาก (10) | 1.หัวหน้าสถานีตำรวจออกตรวจสอบการปิดสถานบริการอย่างสม่ำเสมอ  2.ติดตั้งกล้อง CCTV หน้าสถานที่บริการ หรือ ขอ UID สำหรับดูกล้องวงจรปิดของสถานบริการทุกแห่ง | 1.ผู้บังคับบัญชาของ สภ.พนม และเครือข่ายภาคประชาชนร่วมกันตรวจสอบผ่านศูนย์ CCOC และตรวจสถานบริการนจริง รวมถึงกล้องวงจรปิดให้อยู่ในสภาพที่พร้อมใช้งานอยู่เสมอ  2.จัดให้มีช่องทางร้องเรียนเพื่อเป็นข้อมูลในการตรวจสอบข้อเท็จจริงในการตรวจสอบ | ตลอดปีงบประมาณ | รอง ผกก.ป.สภ.พนม |
| **3** | **จราจร** | เจ้าหน้าที่ตำรวจจราจรขณะอำนวยการจราจรตามจุดที่กำหนดพบการกระทำผิดและจับกุมผู้กระทำผิดกฎหมายจราจร | ผู้กระทำผิดกฎหมายจราจรเสนอเงินหรือผลประโยชน์ให้เจ้าหน้าที่ตำรวจจราจรแลกกับการไม่ดำเนินคดี หรือ เขียนใบสั่ง | สูงมาก (10) | 1.หัวหน้าสถานีตำรวจออกตรวจสอบการอำนวยความสะดวกการจราจรอย่างสม่ำเสมอ  2.จุดที่อำนวยความสะดวกการจราจรมีการติดตั้งกล้องวงจรปิด เพื่อตรวจสอบพฤติกรรมการรับสินบนหรือเรียกรับผลประโยชน์  3.แสวงหาความร่วมมือสร้างภาคีเครือข่ายภาคประชาชนช่วยตรวจสอบการดำเนินงาน | 1.ผู้บังคับบัญชาของ สภ.พนม และเครือข่ายภาคประชาชนร่วมกันตรวจสอบผ่านศูนย์ CCOC และตรวจสถานบริการนจริง รวมถึงกล้องวงจรปิดให้อยู่ในสภาพที่พร้อมใช้งานอยู่เสมอ  2.จัดให้มีช่องทางร้องเรียนเพื่อเป็นข้อมูลในการตรวจสอบข้อเท็จจริงในการตรวจสอบ | ตลอดปีงบประมาณ | รอง ผกก.ป.สภ.พนม |
| **4** | **สืบสวน** | การใช้อำนาจหน้าที่เรียกรับผลประโยชน์  - การจับกุมต้องแจ้งข้อหาและแจ้งสิทธิ์ให้ผู้ต้องหาทราบ  - บันทึกการจับกุม  - นำส่งพนักงานสอบสวน | เจ้าหน้าที่เรียกทรัพย์สินหรือประโยชน์อื่นใด เพื่อแลกกับการไม่ถูกจับกุมดำเนินคดี | สูงมาก (10) | 1.หัวหน้าสถานีตำรวจตรวจสอบสำนวนคดีและอนุมัติสำนวนผ่านระบบ CRIMES ทุกครั้ง  2.มีหน่วยงานยุติธรรมมาร่วมรับฟังสอบสวน เช่น หน่อยอาสา, อัยการ หรือ ฝ่ายปกครอง เป็นต้น  3.สร้างช่องทางร้องเรียนการสอบสวนเพื่ออำนวยความสะดวกให้แก่ประชาชน | 1.หัวหน้าสถานีตำรวจออกตรวจสอบรายงานการสืบสวนด้วยตนเองและมีการติดตามงานสืบสวนอย่างสม่ำเสมอ  2.มีบันทึกภาพ หรือ Video เพื่อในขั้นตอนการสืบสวนผู้ต้องหาตามที่ พ.ร.บ.กำหนด | ตลอดปีงบประมาณ | รอง ผกก.สส.สภ.พนม |
| **5** | **สอบสวน** | รวบรวมพยานหลักฐานที่เกี่ยวข้องเสนอความเห็นการสอบสวน | รวบรวมพยานหลักฐานช่วยเหลือคู่กรณีที่เสนอเงินหรือผลประโยชน์ตอบแทน | สูงมาก (10) | 1.หัวหน้าสถานีตำรวจตรวจสอบสำนวนคดีและอนุมัติสำนวนผ่านระบบ CRIMES ทุกครั้ง  2.มีหน่วยงานยุติธรรมมาร่วมรับฟังสอบสวน เช่น หน่อยอาสา, อัยการ หรือ ฝ่ายปกครอง เป็นต้น  3.สร้างช่องทางร้องเรียนการสอบสวนเพื่ออำนวยความสะดวกให้แก่ประชาชน | 1.หัวหน้าสถานีตำรวจตรวจสอบสำนวนคดีและอนุมัติสำนวนผ่านระบบ CRIMES อย่างสม่ำเสมอ  2.หน่วยงานยุติธรรมอื่นมาร่วมรับฟังสอบสวนเพื่อให้เกิดการทุจริตได้ยาก  3.จัดช่องทางร้องเรียนเพื่อเป็นข้อมูลในการตรวจสอบข้อเท็จจริงในการตรวจสอบ | ตลอดปีงบประมาณ | รอง ผกก.(สอบสวน)สภ.พนม |



**พ.ต.อ.**

**( ธงชนะ หาญกิตติกาญจนา )**

**ผกก.สภ.พนม**